ये पहली बार नहीं है जब डीके शिवकुमार ने कांग्रेस को मुश्किल घड़ी से निकाला है। डीके शिवकुमार ने कांग्रेस को एक नहीं बल्कि कई बार शर्मिंदा होने से बचाया है। संकट की स्थिति को संभालने की उनकी क्षमता 2002 में पहली बार सामने आई थी। तब महाराष्ट्र में विलासराव देशमुख की सरकार खतरे में थी। हार के डर से देशमुख ने अपने विधायकों को तत्कालीन कांग्रेस के मुख्यमंत्री एसएम कृष्णा द्वारा शासित राज्य कर्नाटक में भेजा था। उस दौरान कृष्णा ने स्थिति को संभालने के लिए तत्कालीन शहरी विकास मंत्री डीके शिवकुमार को विश्वासयोग्य चुना था। विधायकों को एक हफ्ते के लिए डीके शिवकुमार की देखरेख में बेंगलुरु के ईगलटन रिसॉर्ट में रखा गया था। इसके बाद शिवकुमार विधायकों को ट्रस्ट वोट के लिए महाराष्ट्र में ले गये थे तभी तो विलासराव की सरकार गिरने से बच गयी थी तब डीके शिवकुमार काफी चर्चा में थे।